אלכסנדר מקדונל

אלכסנדר מקדונל (22 במאי 1798 – 14 בספטמבר 1835) היה אמן שחמט אירי. מקדונל ידוע בעיקר כמי ששיחק נגד הצרפתי לואי שארל דה לה בורדונה את דו-קרב השחמט החשוב הראשון בהיסטוריה של המשחק. לשיא יכולתו הגיע בשנת 1831 כאשר דורג שלישי בעולם, דירוג בו החזיק עד שנת 1834. מקדונל נולד בבלפסט בשנת 1798 לרופא. הוא התחנך להיות סוחר ועבד תקופה מסוימת באיי הודו המערבית. בשנת 1820 התיישב בלונדון שם היה מזכיר הוועדה של סוחרי מערב הודו. היה זה תפקיד יוקרתי שהעשיר אותו והותיר לו זמן רב לעסוק בשחמט. בשנת 1825 היה לתלמידו של ויליאם לואיס, השחקן המוביל באנגליה באותה עת. מקדונל הפך במהירות לשחקן כה חזק שלואיס, מחשש למוניטין שלו, סירב לשחק עמו. באותם הימים היה האריסטוקרט הצרפתי לה בורדונה השחקן החזק בעולם. בשנת 1823 הביס לה בורדונה את לואיס בדו-קרב בלונדון, ובאביב 1825 שיחק וניצח את טובי שחקני אנגליה. תשע שנים מאוחר יותר חזר לה בורדונה ללונדון ונענה לאתגר שהציב בפניו מקדונל. בין החודשים יוני לאוקטובר 1834 התקיימה בלונדון ההתמודדות בין השניים שכללה שמונים וחמישה (לפי מקורות אחרים שמונים ושמונה) משחקים שנחלקו לשש תת-התמודדויות. מארגן ההתמודדויות היה ג'ורג' ווקר, תאורטיקאי, היסטוריון, סופר, ומייסד מועדון השחמט של וסטמינסטר. "מרתון וסטמינסטר" היה הקרב הראשון על כתר השחמט, קודם לדו קרבות הרשמיים על אליפות העולם. משחקיהם של מקדונל ולה בורדונה פורסמו בהרחבה ונותחו על ידי פרשנים ברחבי אירופה. הם כללו חידושים רבים, אשר חלקם עדיין משוחקים כיום. ניתן לראות בהתמודדות את ראשיתו של העידן המודרני בשחמט. לה בורדונה ניצח בדו-קרב הכולל בהפרש ניכר, עם 45 ניצחונות, 13 תוצאות תיקו ו-27 הפסדים, לפי גרסה אחת, 44 ניצחונות, 14 תוצאות תיקו ו-30 הפסדים לפי האחרת. שעון השחמט טרם הומצא, ורבים מהמשחקים התארכו עד למעלה משבע שעות. כל יום פרט ליום ראשון, בשעת צהריים, החלו לשחק. במהלך המשחקים עצמם לא החליפו השניים מילים פרט להתראות שח, שכן מקדונל לא ידע צרפתית ולה בורדונה מצידו לא ידע אנגלית. קשיי התקשורת לא מנעו מלה בורדונה מללעוג ליריבו בקול כאשר נטה המשחק לטובת הצרפתי. לאחר כל משחק חזר מקדונל לחדרו תשוש, ופסע במשך שעות אנה ואנה במצב של עצבנות והתרגשות. במקביל, המשיך לה בורדונה ליהנות מול לוח השחמט. הוא נהג לשחק שעות רבות לאחר חצות, לעשן סיגרים, לשתות פונץ' ולהמר. לילה אחד, על פי הדיווחים, הוא שיחק עוד 40 משחקים לפני שעלה על יצועו, הגם שידע שיהיה עליו להתייצב מול מקדונל למחרת בבוקר. לבסוף הופסק הדו-קרב המרתוני משום שלה בורדונה נאלץ לחזור לצרפת כדי לטפל בענייניו הפיננסיים. ההכנות לחידושו נקטעו ב-1835 עם מותו של מקדונל כתוצאה מזיהום בכליות. גם כך, אם כוללים את כל שש ההתמודדויות השונות, היה זה הדו-קרב הארוך ביותר בהיסטוריה של המשחק. מקדונל ולה בורדונה היו שקולים זה לזה ביכולותיהם השחמטאיות על גבי הלוח, אך נבדלו זה מזה בצורה קיצונית בסגנון המשחק. הצרפתי היה ידוע במהירות המשחק שלו, לעיתים קרובות ענה על מסעי יריבו בתוך שניות, בשעה שהאירי השקיע לעיתים שעתיים לחישוב מסע בודד. למרות ההתלבטות שליוותה כל מסע, היה מקדונל שחקן פזיז. בשעה שהצרפתי העדיף לטעות מטעמי זהירות, לא יכול היה האירי להימנע מלנקוט בתוכניות פראיות ולעיתים התקפות לא שקולות, דבר שפעל נגדו במהלך הדו-קרב. גם האופי של שני השחקנים היה שונה. לה בורדונה היה טיפוס פטפטן ומשולהב. כאשר עמדתו הייתה עדיפה, הוא הפך ליותר ויותר דברן וחביב, אך כאשר עמדתו התחילה להתערער הוא קילל קללות נמרצות בקול רם. מקדונל לעומתו היה קר רוח ומסוגר. בין אם ניצח או הפסיד, לא הביעו פניו כל רגש ליד שולחן השחמט, הרגל שעצבן את יריבו חם המזג. בדו-קרב הראשון של הסדרה, חוסר ניסיונו של מקדונל בדו קרבות ברמה הגבוהה פעל נגדו, והוא הובס +5 -16 =4. הוא התאושש במהירות וזכה בדו-קרב השני +5 -4. לבן : לואי שארל דה לה בורדונה שחור: אלכסנדר מקדונל כדי לראות את המשחקים, יש לאפשר בדפדפן שלכם ג'אווהסקריפט. [Event "La Bourdonnais - McDonnell 2nd Casual Ma"] [Site "London ENG"] [Date "1834.??.??"] [Round "6"] [White "Louis Charles Mahe De La Bourd"] [Black "Alexander McDonnell"] [Result "1-0"] [ECO "D20"] [PlyCount "69"] [EventDate "1834.??.02"] 1. d4 d5 2. c4 dxc4 3. e3 e5 4. Bxc4 exd4 5. exd4 Nf6 6. Nc3 Be7 7. Nf3 O-O 8. O-O c6 {מעניין שאת המסע הזה ניתח פילידור במאה ה-18 והמליץ עליו. ותוכנת השחמט סטוקפיש 16 עדיין מחשיבה אותו כחזק ביותר. במשחקים המודרניים מקובל לשחק 8..רז4, מסע נחות במעט. } 9. h3 {סטוקפיש ממליצה על 9. רב3 או 0-0 והמסע ח3 הוא העדיפות השלישית שלה, בהפרש קטן. בעמדה דומה, במשחק משנת 2017 בין ארטמייב לאיבנצ'וק שיחק הלבן 9. צה1. המשחק הגיע לשוויון, אך לבסוף השחור זכה. 1. d4 d5 2. c4 dxc4 3. e3 e5 4. Bxc4 exd4 5. exd4 Nf6 6. Nf3 Be7 7. O-O O-O 8. Nc3 Nbd7 9. Re1 Nb6 10. Bb3 c6 11. Bg5 Nbd5 12. Nxd5 Nxd5 13. Bxe7 Nxe7 14. Ne5 Nd5 15. Qf3 Be6 16. Nd3 Nc7 17. Nc5 Bxb3 18. Qxb3 b6 19. Ne4 Ne6 20. Rad1 Qc7 21. d5 cxd5 22. Rxd5 Rad8 23. g3 Nd4 24. Rxd4 Rxd4 25. Qf3 Qc6 26. Qe3 Rd7 27. Qg5 h6 28. Qf5 Re7 29. Re3 Rfe8 30. f3 Qc1+ 31. Kf2 Qxb2+ 32. Re2 Qd4+ 33. Kg2 Qe5 34. g4 Qxf5 35. gxf5 Kf8 36. Kg3 Re5 37. Kf4 Ra5 38. Rc2 Ra4 39. f6 gxf6 40. Kf5 Re6 41. h4 h5 42. Rd2 Ra5+ 43. Kf4 Kg7 44. Rg2+ Kf8 45. Rc2 Ree5 46. Kg3 f5 47. Nf6 f4+ 48. Kf2 Ke7 49. Ng8+ Ke6 50. Rc6+ Kd5 51. Rc2 Re6 52. Rd2+ Ke5 53. Re2+ Kd6 54. Rd2+ Rd5 55. Rc2 Rg6 56. Rc8 Rd2+ 57. Ke1 Rxa2 0-1} Nbd7 10. Be3 {היום נחשבים המסעים 10. רז5 או 10. רו4 עדיפים} Nb6 11. Bb3 Nfd5 12. Qe2 {היום הלבן היה מעדיף לשמור על זוג הרצים, ולשחק 12. רד2 או אפילו רג1} Kh8 {תחילתה של תוכנית אגרסיבית אך מוטעית. סטוקפיש מעדיפה את המסעים 12...א5 או 12...צה8} 13. Rae1 Bd6 14. Bc2 {שוב עדיף להזיז את הרץ השני 14. רד2} f5 {לשחור הזדמנות להשוות את העמדה על ידי 14...פ:ה3 ולאחר ההכאה בין עם הרגלי ובין עם המלכה העמדה שקולה לגמרי. המסע ו5 הוא טעות עמדתית שצריכה להיענש על ידי 15. רז5 מהג7 .} 15. Ne5 {כעת על השחור לשחק 15... רה6 16. פ:ד5 ר:ד5 והעמדה קרובה לשקולה} f4 {זה מסע מפסיד. העמדה הופכת מקרוב לשקולה לו היה משחק רה6 לאבודה לחלוטין} 16. Qh5 Nf6 17. Ng6+ Kg8 18. Bb3+ Nbd5 19. Nxd5 cxd5 {אם 19...פ:ח5 20. פה7 מט או 20. פו6 מט} 20. Bxd5+ Nxd5 21. Qxd5+ Rf7 22. Ne5 Be6 23. Qxe6 Bxe5 24. dxe5 fxe3 25. Rxe3 Qe8 26. Qxe8+ Rxe8 27. f4 Rc7 28. Rf2 Kf7 29. g4 Rc5 30. Rfe2 a5 31. Kf2 b5 32. Kf3 b4 33. a3 Rb8 34. axb4 Rxb4 35. Rc3 1-0 למרות שהתואר של אלוף העולם בשחמט לא נוצר עד שנת 1886, שחקני השחמט המובילים של הזמנים המוקדמים מוכרים כיום כאלופי עולם לא רשמיים. לה בורדונה מוכר כיום כאלוף בין השנים 1821 ועד למותו בשנת 1840. לעיתים קרובות נטען שלה בורדונה הביס את מקדונל בדו-קרב הארוך ביניהם. למעשה אליפות העולם של שנת 1834 לא הייתה דו-קרב אחד, אלא סדרה של שישה דו קרבות. את השני בהם ניצח מקדונל. אפשר לטעון כי יש להכיר במקדונל כאלוף העולם הלא רשמי לפרק הזמן הקצר שבין הדו-קרב השני לשלישי. אלוף העולם מקס אויבה שניצח את אלכסנדר אלכין בדו-קרב על אליפות העולם בשנת 1935, אך הפסיד בדו-קרב בשנת 1937 נחשב לאלוף העולם, הגם שמעטים סבורים שהוא היה שחקן טוב יותר מאלכין. לה בורדונה זכה בדו-קרב השלישי בתוצאה +6 -5 =1 וכן זכה בדו-קרב הרביעי והחמישי +8 -3 ו- +7 -4 בהתאמה. הדו-קרב השישי הופסק בנסיבות מעורפלות. לה בורדונה כנראה נאלץ לחזור לצרפת לטפל בבעיות עם הנושים שלו. מקדונל הוביל בשלב זה +5 -4. ככל הנראה היה בין השחקנים סיכום להמשיך את הדו-קרב בתאריך עתידי. מקדונל לא היה אדם בריא. הוא סבל ממחלת כליות קשה. בקיץ 1835 הורע מצבו והוא מת בלונדון ב-15 בספטמבר 1835. שני היריבים לא נפגשו יותר על לוח השחמט, אך צירוף מקרים מוזר הביא לכך ששניהם קבורים בסמיכות מקום באותו בית קברות בלונדון. המשחק הרביעי של מקדונל ולה בורדונה, משחק האלמוות הראשון של השחמט, הקרבה עמדתית טהורה של המלכה עבור שני כלים מינוריים. מקדונל ולה בורדונה, משחק מעניין שמסתיים במט על ידי שני פרשים. אלכסנדר מקדונל, באתר צ'סגיימס (באנגלית) משחקי הדו-קרב בין מקדונל ולה בורדונה ביוגרפיה מפורטת של מקדונל (באנגלית) Edo Ratings, McDonnell, A., www.edochess.ca